CELEX: 32017D0486
Language: sk
Date: 2017-03-17 00:00:00
Title: Vykonávacie rozhodnutie Komisie (EÚ) 2017/486 zo 17. marca 2017, ktorým sa menia prílohy I a II k rozhodnutiu 2004/558/ES, pokiaľ ide o status Luxemburska, spolkových krajín Hamburg a Šlezvicko-Holštajnsko v Nemecku a ostrova Jersey ako oblastí bez výskytu infekčnej bovinnej rinotracheitídy, a ktorým sa mení príloha II k rozhodnutiu 2008/185/ES, pokiaľ ide o status talianskeho regiónu Friuli Venezia Giulia ako oblasti bez výskytu Aujeszkého choroby [oznámené pod číslom C(2017) 1689] (Text s významom pre EHP )

21.3.2017   
            
            
               SK
            
            
               Úradný vestník Európskej únie
            
            
               L 75/27
            
         VYKONÁVACIE ROZHODNUTIE KOMISIE (EÚ) 2017/486
   zo 17. marca 2017,
   ktorým sa menia prílohy I a II k rozhodnutiu 2004/558/ES, pokiaľ ide o status Luxemburska, spolkových krajín Hamburg a Šlezvicko-Holštajnsko v Nemecku a ostrova Jersey ako oblastí bez výskytu infekčnej bovinnej rinotracheitídy, a ktorým sa mení príloha II k rozhodnutiu 2008/185/ES, pokiaľ ide o status talianskeho regiónu Friuli Venezia Giulia ako oblasti bez výskytu Aujeszkého choroby
   
      
         [oznámené pod číslom C(2017) 1689]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2 a 3, ako aj jej článok 10 ods. 2 a 3,
   keďže:
   
               (1)
            
            
               V smernici 64/432/EHS sa stanovujú pravidlá obchodovania s hovädzím dobytkom a ošípanými v rámci Únie. V článku 9 uvedenej smernice sa uvádza, že členský štát, ktorý má povinný národný program kontroly pre infekčnú bovinnú rinotracheitídu alebo Aujeszkého chorobu, môže svoj program predložiť Komisii na schválenie. V uvedenom článku sa takisto stanovuje definovanie dodatočných záruk, ktoré možno vyžadovať pri obchodovaní s hovädzím dobytkom alebo ošípanými v rámci Únie.
            
         
               (2)
            
            
               V článku 10 smernice 64/432/EHS sa stanovuje, že ak členský štát usúdi, že jeho územie alebo časť jeho územia je bez výskytu infekčnej bovinnej rinotracheitídy, predloží Komisii vhodné podporné doklady. V uvedenom článku sa takisto stanovuje definovanie dodatočných záruk, ktoré možno vyžadovať pri obchodovaní s hovädzím dobytkom v rámci Únie.
            
         
               (3)
            
            
               Rozhodnutím Komisie 2004/558/ES (2) sa schvaľujú programy kontroly a eradikácie infekčnej bovinnej rinotracheitídy, ktorú spôsobuje bovinný herpesvírus typu 1 (BHV1), predložené členskými štátmi uvedenými v prílohe I k uvedenému rozhodnutiu v prípade regiónov tých členských štátov, ktoré sa uvádzajú v danej prílohe a na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 9 smernice 64/432/EHS. V prílohe II k rozhodnutiu 2004/558/ES sa okrem toho uvádza zoznam regiónov členských štátov, ktoré sa považujú za regióny bez výskytu BHV1 a na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS.
            
         
               (4)
            
            
               Luxembursko predložilo Komisii podporné doklady k schváleniu svojho národného programu kontroly a eradikácie infekčnej bovinnej rinotracheitídy spôsobenej herpesvírusom BHV1 na celom svojom území a k dodatočným zárukám v súvislosti s infekčnou bovinnou rinotracheitídou, ktoré sa majú uplatňovať v súlade s článkom 9 smernice 64/432/EHS.
            
         
               (5)
            
            
               Z hodnotenia podporných dokladov predložených Luxemburskom vyplýva, že tento členský štát by sa mal uvádzať na zozname v prílohe I k rozhodnutiu 2004/558/ES a mali by sa naň uplatňovať dodatočné záruky v súvislosti s infekčnou bovinnou rinotracheitídou v súlade s článkom 9 smernice 64/432/EHS. Príloha I k rozhodnutiu 2004/558/ES by sa preto mala zodpovedajúcim spôsobom zmeniť.
            
         
               (6)
            
            
               Spolkové krajiny Hamburg a Šlezvicko-Holštajnsko v Nemecku sa v súčasnosti uvádzajú v prílohe I k rozhodnutiu 2004/558/ES.
            
         
               (7)
            
            
               Nemecko teraz predložilo Komisii podporné doklady, na základe ktorých sa majú spolkové krajiny Hamburg a Šlezvicko-Holštajnsko považovať za oblasti bez výskytu BHV1 a mali by sa na ne uplatňovať dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS.
            
         
               (8)
            
            
               Z hodnotenia podporných dokladov predložených Nemeckom vyplýva, že spolkové krajiny Hamburg a Šlezvicko-Holštajnsko by sa už nemali uvádzať v zozname v prílohe I k rozhodnutiu 2004/558/ES, ale mali by sa uvádzať v prílohe II k uvedenému rozhodnutiu, pričom na tieto spolkové krajiny by sa mali uplatňovať dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS. Prílohy I a II k rozhodnutiu 2004/558/ES by sa preto mali zodpovedajúcim spôsobom zmeniť.
            
         
               (9)
            
            
               V nariadení Komisie (EHS) č. 706/73 (3) sa stanovuje, že na účely uplatňovania pravidiel týkajúcich sa právnych predpisov v oblasti zdravia zvierat sa má Spojené kráľovstvo a Normanské ostrovy vrátane ostrova Jersey považovať za jeden členský štát.
            
         
               (10)
            
            
               Spojené kráľovstvo predložilo Komisii podporné doklady, na základe ktorých by sa mal ostrov Jersey považovať za oblasť bez výskytu BHV1 a mali by sa naň uplatňovať dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS.
            
         
               (11)
            
            
               Z hodnotenia podporných dokladov predložených Spojeným kráľovstvom vyplýva, že ostrov Jersey by sa mal uvádzať v zozname v prílohe II k rozhodnutiu 2004/558/ES a mali by sa naň uplatňovať dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS. Príloha II k rozhodnutiu 2004/558/ES by sa preto mala zodpovedajúcim spôsobom zmeniť.
            
         
               (12)
            
            
               V rozhodnutí Komisie 2008/185/ES (4) sa stanovujú dodatočné záruky pri premiestňovaní ošípaných medzi členskými štátmi. Uvedené záruky súvisia s klasifikáciou členských štátov podľa ich statusu týkajúceho sa Aujeszkého choroby. V prílohe II k rozhodnutiu 2008/185/ES sa uvádzajú členské štáty alebo ich regióny, v ktorých sa realizujú schválené národné programy na eradikáciu Aujeszkého choroby.
            
         
               (13)
            
            
               Taliansko predložilo Komisii podporné doklady na schválenie svojho národného programu kontroly na eradikáciu Aujeszkého choroby v regióne Friuli Venezia Giulia, na základe ktorých by sa mal tento región náležite uvádzať v zozname v prílohe II k rozhodnutiu 2008/185/ES.
            
         
               (14)
            
            
               Z hodnotenia podporných dokladov predložených Talianskom vyplýva, že región Friuli Venezia Giulia by sa mal uvádzať v zozname v prílohe II k rozhodnutiu 2008/185/ES. Príloha II k rozhodnutiu 2008/185/ES by sa preto mala zodpovedajúcim spôsobom zmeniť.
            
         
               (15)
            
            
               Rozhodnutia 2004/558/ES a 2008/185/ES by sa preto mali zodpovedajúcim spôsobom zmeniť.
            
         
               (16)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Prílohy I a II k rozhodnutiu 2004/558/ES sa menia v súlade s prílohou I k tomuto rozhodnutiu.
   Článok 2
   Príloha II k rozhodnutiu 2008/185/ES sa mení v súlade s prílohou II k tomuto rozhodnutiu.
   Článok 3
   Toto rozhodnutie je určené členským štátom.
   
      V Bruseli 17. marca 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Rozhodnutie Komisie 2004/558/ES z 15. júla 2004 o zavedení smernice Rady 64/432/EHS týkajúcej sa dodatočných záruk v rámci Spoločenstva pri obchodovaní s hovädzími zvieratami vzhľadom na infekčnú bovinnú rinotracheitídu a schválenie programov na jej eradikáciu, navrhnutých niektorými členskými štátmi (Ú. v. EÚ L 249, 23.7.2004, s. 20).
   
      (3)  Nariadenie Rady (EHS) č. 706/73 z 12. marca 1973, týkajúce sa opatrení Spoločenstva uplatniteľných na Normanské ostrovy a Ostrov Man pre obchod s poľnohospodárskymi výrobkami (Ú. v. ES L 68, 15.3.1973, s. 1).
   
      (4)  Rozhodnutie Komisie 2008/185/ES z 21. februára 2008 o dodatočných zárukách v obchode s ošípanými v rámci Spoločenstva, pokiaľ ide o Aujeszkého chorobu, a o kritériách na poskytovanie informácií o tejto chorobe (Ú. v. EÚ L 59, 4.3.2008, s. 19).
   
      PRÍLOHA I
      Prílohy I a II k rozhodnutiu 2004/558/ES sa nahrádzajú takto:
      „
            PRÍLOHA I
            
                        Členské štáty
                     
                     
                        Regióny členských štátov, na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 9 smernice 64/432/EHS
                     
                  
                        Belgicko
                     
                     
                        všetky regióny
                     
                  
                        Česká republika
                     
                     
                        všetky regióny
                     
                  
                        Nemecko
                     
                     
                        tieto Regierungsbezirke v Severnom Porýní-Vestfálsku:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Kolín
                                 
                              
                  
                        Taliansko
                     
                     
                        región Friuli-Venezia Giulia
                        autonómna provincia Trento
                     
                  
                        Luxembursko
                     
                     
                        všetky regióny
                     
                  
         
            PRÍLOHA II
            
                        Členské štáty
                     
                     
                        Regióny členských štátov, na ktoré sa vzťahujú dodatočné záruky v súvislosti s infekčnou bovinnou rinotracheitídou v súlade s článkom 10 smernice 64/432/EHS
                     
                  
                        Dánsko
                     
                     
                        všetky regióny
                     
                  
                        Nemecko
                     
                     
                        spolkové krajiny:
                        
                                     
                                 
                                 
                                    Bádensko-Württembersko
                                 
                              
                                     
                                 
                                 
                                    Bavorsko
                                 
                              
                                     
                                 
                                 
                                    Berlín
                                 
                              
                                     
                                 
                                 
                                    Brandenbursko
                                 
                              
                                     
                                 
                                 
                                    Brémy
                                 
                              
                                     
                                 
                                 
                                    Hamburg
                                 
                              
                                     
                                 
                                 
                                    Hesensko
                                 
                              
                                     
                                 
                                 
                                    Dolné Sasko
                                 
                              
                                     
                                 
                                 
                                    Meklenbursko-Predpomoransko
                                 
                              
                                     
                                 
                                 
                                    Porýnie-Falcko
                                 
                              
                                     
                                 
                                 
                                    Sársko
                                 
                              
                                     
                                 
                                 
                                    Sasko
                                 
                              
                                     
                                 
                                 
                                    Sasko-Anhaltsko
                                 
                              
                                     
                                 
                                 
                                    Šlezvicko-Holštajnsko
                                 
                              
                                     
                                 
                                 
                                    Durínsko
                                 
                              
                                     
                                 
                                 
                                    tieto Regierungsbezirke v Severnom Porýní-Vestfálsku:
                                 
                              
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        Taliansko
                     
                     
                        región Valle d'Aosta
                        autonómna provincia Bolzano
                     
                  
                        Rakúsko
                     
                     
                        všetky regióny
                     
                  
                        Fínsko
                     
                     
                        všetky regióny
                     
                  
                        Švédsko
                     
                     
                        všetky regióny
                     
                  
                        Spojené kráľovstvo
                     
                     
                        Jersey
                     
                  “
   
   
      PRÍLOHA II
      Príloha II k rozhodnutiu 2008/185/ES sa nahrádza takto:
      
         
            „PRÍLOHA II
            
               Členské štáty alebo ich regióny, v ktorých sa realizujú schválené národné programy kontroly na eradikáciu Aujeszkého choroby
            
            
                        Kód ISO
                     
                     
                        Členský štát
                     
                     
                        Regióny
                     
                  
                        ES
                     
                     
                        Španielsko
                     
                     
                        všetky regióny
                     
                  
                        IT
                     
                     
                        Taliansko
                     
                     
                        región Friuli-Venezia Giulia
                     
                  
                        LT
                     
                     
                        Litva
                     
                     
                        všetky regióny
                     
                  
                        PL
                     
                     
                        Poľsko
                     
                     
                        všetky regióny“